ร้านก๋วยเตี๋ยวต้มยำลำลำลับแล(ลลลล)อยู่หลังมอชอ เลยประตูวิศวะไปทางโครงการหลวง เมนูร้านนี้เป็นแนวก๋วยเตี๋ยวต้มยำ เครื่องครบ เมนูแนะนำ ก๋วยเตี๋ยวต้มยำปลาหมึก ก๋วยเตี๋ยวต้มยำรวมลำลำ ยำเกี๊ยวกรอบ ต้มยำปลาหมึกยัดไส้ ซุปกระดูก ใครไม่ชอบเผ็ดๆแนะนำก๋วยเตี๋ยวไก้ตุ๋นน่องไก่เน้นๆ ร้านนี้ มีเส้นให้เลือกหลากหลายทั้ง เส้นเล็ก บะหมี่ หมี่ขาว วุ้นเส้น และยังสามารถเพิ่มไข่ลวกหรือชีสได้ ราคาก็เหมาะสม ส่วนรสชาติเผ็ดเบาๆ มีใบมะกรูด ตะไคร้ อารมณ์เหมือนได้กินต้มยำน้ำข้น ร้านมีที่จอดรถมอเตอร์ไซค์อยู่หน้าร้าน ส่วนรถยนต์จอดตรงข้ามของร้าน เจ้าของร้านเป็นกันเอง